open-index/open-wikipedia-markdown huggingface dataset:
Seattle

**Seattle** est una tzitade posta in s’Istadu de Washington in sos Istados Unidos, cuncretamente in su contadu de King County, e custituit unu portu de mare importante in s’oru de s’Otzèanu Pacificu. Cun una populazione de 620.778 abitantes in su 2011, Seattle est sa tzitade prus manna in sa rezione norduamerigana de su Pacific Northwest, gasi etotu che sa tzitade prus manna de sa costera otzidentale a su nordu de Santu Frantziscu. S’arzola metropolitana de Seattle de unos bator milliones de abitadores est sa de 15 arzolas metropolitanas prus istèrrida de sos Istados Aunidos. Sa tzidade est situada in un’istmu astrintu intre Puget Sound (un’insenada de s’Otzèanu Paghiosu) e Lake Washington, a unos 160 km. dae sa làcana cun su Cànada. Zanna de importu de su cumèrtziu cun s’Àsia, Seattle est su de otu portos prus mannu de sos IAA in tèrmines de zestione de cunteneris.

S’arzola de Seattle fiat istada abitada dae pedderujos a su nessi pro 4.000 annos in antis de sos primos assentadores arbos istàbiles. Arthur A. Denny e su grupu suo de biazadores, cunnotos posteriormente comente su Denny Party, fiant arribados a Alky Point su 13 de santandria de 1.851.  S’assentadorzu fiat istadu iscostiadu a su logu suo atuale e mutidu “Seattle” in 1.853, in s’ondra de Si’ahl, cabu de sas tribùs logales de sos Duwamish e de sos Suquamish.
Sa cumèrtziu de linnas fiant s’indùstria prus importante de Seattle, peroe a bias de s’agabu de su de 19 sègulos sa tzitade fiat devènnida unu tzentru cumertziale e de fraigamentu de naes comente zanna chirru a s’Alasca, in tempus de sa calentura de s’oro de su Klondike. In su 1.910, Seattle fiat una de sas 25 tzitades prus mannas de su paìsu. Sende gasi, sa Depressura Manna aiat dannadu in manera grae s’economia de sa tzitade. Sa crèschida fiat torrada in tempus e a pustis de sa segunda gherra mundiale, gràssias in parte a s’impresa logale Boeing, chi aiat mudadu Seattle in unu tzentru de fraigamentu de aparèchios. Sa bidda si fiat isvilupada comente tzentru tecnolòzigu in sos annos otanta de su sègulu coladu. Su frussu de software nou, biotecnolozias e impresas de Internet nch’aiat zutu a una releada econòmiga, chi aiat aumentadu sa pobuladura de sa tzidade de belle 50.000 unidades intre su 1.990 e su 2.000. Prus reghentemente, Seattle s’est fata un’agrugadorzu de s’indùstria “birde” e unu modellu de isvilupu sustentàbile.

Seattle tenet un’istòria musigale de sinnìfigu. Dae su 1.918 a su 1.951, b’aiat prus de binti clubes de jazz a longu de Jackson Street, dae su Chinatown International District atuale a su Central District. In s’issena de su jazz si fiant isvilupadas a su cumintzu sas carreras de Ray Charles, Quincy Jones, Ernestine Anderson e àteros. Seattle est finas su logu de nàschida de Jimi Hendrix sa paristòria de su rock e de s’istile musigale rock cunnotu comente “grunge”, pobularizadu dae grupos logales che Melvins, Nirvana, Soundgarden, Alice in Chains e Pearl Jam.

Seattle est cunnotu comente sa cabitale istadunidesa de su cafè.
1987

S'annu **1987** (MCMLXXXVII in nùmeros romanos) est un annu incomintzadu giòia a segunda de su calendàriu gregorianu.
Renato Olivieri

**Renato Olivieri** (Sanguinetto (Berona), 04/08/1.925 – Milanu, 08/03/2.013) est istadu un’iscritore italianu.

## Biografia

Nàschidu in Sanguinetto, una bidda de su de Berona, bàrigat sa pitzinnia in Turinu e, a sos 14 annos, si tràmudat a Milanu, in ue at bìvidu finas a sa morte. 

In su 1.978, pùbrigat su primu romanzu suo grogu, “Su casu Kodra”; in isse cumparet su pessonazu de Ambrosio su cummessàriu, unu de sos imbestigadores prus cunnotos de sa literatura polimenca italiana, interpretadu in su tzine dae Ugo Tognazzi in “Sas dies de su cummessàriu Ambrosio”, pellìcula aderetada dae Sergio Corbucci.

At pubrigadu in totale 15 romanzos, perunu de sos cales est istadu bortadu in sardu finas a como.

Sunt caraterìstigas de sos libros suos sas atmosferas milanesas melancòligas e sa figura de su pessonazu printzipale, unu polimesu introvertidu, isse puru melancòligu, istimadore de su bonu e cunnoschidore de arte, che s’autore suo a s’abarru.

## Curiosidades
Renato Olivieri, chi non teniat perunu interessu pro su fùbalu, fiat istadu pro medas annos bighinu de domo de Enzo Bearzot su cummessàriu tènnigu de s'internassionale italiana de s'isportu re. In prus de custu, Renato Olivieri non ghiaiat e non teniat lissèntzia de tzaferru.
It Don't Mean a Thing (If It Ain't Got That Swing)

**It Don't Mean a Thing (If It Ain't Got That Swing)** est su titulu de una cantone iscritta in su 1931 dae Duke Ellington, e cun sas peraulas dae Irving Mills; custu est unu jazz standard.
DDT

Su **para-dicrorodifeniltricroruetanu** o **DDT** est unu sòlidu incolore artamente idrofòbigu, cun unu fragu lizeru a cumpostu aromàtigu croridadu; est belle insolùbile in s’aba, peroe tenet bona solubilidade in su prus de sos issorvidores orgànigos, in sa rassura e in sos ozos. Su nùmene IUPAC esatu est 1,1,1-tricroru-2,2-bis(p-crorufenil)etanu, abreviadu in Dicroru-Difenil-Tricroruetanu, dae ue s’acrònimu DDT.

Fiat istadu su primu contrababautzos modernu e est sempermai su prus cunnotu; fiat istadu impreadu dae su 1939, mescamente pro bincher sa malària. In Itàlia, s’amentat in particulare s’impreu suo cun custa finalidade in Sardinna, in ue sa maladia fiat endèmiga, chi aiat permìtidu de l’israighinare. S’iscoberta sua comente contrababautzos fiat istada de Paul Hermann Muller su chìmigu isvìtzeru, in sa busca de unu produtu eficassu contra a sos priogos, peroe sa nàschida sua remontat a Othmar Zeidler su chìmigu austrìagu, chi l’aiat sintetizadu in su 1873.

Fiat istadu isseberadu comente produtu pro gherrare contra a sa tzìntzula anofele, responsàbile de s’ispainadura de sa malària, ca si creiat chi, mancari essende artamente tòssigu pro sos babautzos, èsseret inofensivu pro s’òmine. A sos cumintzos, fiat istadu impreadu cun èsitu pro cumbater s’ispainadura de sa malaria e de su tifu, siat in sa pobuladura tzivile ch’in sa militare. Paul Hermann Muller su chìmigu isvìtzeru fiat istadu galardonadu in su 1948 cun su Prèmiu Nobel in Fisiolozia e Meighina “pro s’iscoberta de s’eficàssia manna de su DDT comente benenu de cuntatu contra a medas artropodos”.

In su 1950, sa Food and Drug Administration decrarat chi “cun onzi probabilidade, sos arriscos potentziales de su DDT fiant istadu suta-abaliados”. In su 1972, su DDT fiat istadu proibidu in sos Istados Aunidos, e in 1978 finas in Itàlia.

In s’Unione Europea, su DDT est etichetadu cun sa frase de arriscu R40: “Possibilidade de efetos cantzeròtzenos – Provas imbastantes”. S’Azentzia Internassionale pro su Cancru IARC l’at insertadu a sa categoria 2B “indìtzios limitados de cantzerotzenitzidade”.

In su 1962, un’ativista ambientalista amerigana, Rachel Carson, aiat pubrigadu su libru “Beranu mudu”, chi denuntziaiat su DDT comente causa de su cancru e dannosu in sa reproduidura de sos puzones, chi nde minimaiat sa grussària de su cogozu de sos oos. Su libru aiat causadu istrèpitu in s’opinione pùbriga; su resurtadu fiat istadu ch’in su 1972 su DDT fiat istadu proibidu pro s’impreu agrìculu in sos IAA e aiat bidu naschende su moimentu ambientalista. Su debate est galu allutu pro su chi pertocat s’impreu suo in su gherronzu de sa malària, in unos cantos paìsos de s’Àfriga e de s’Ìndia, in ue sa malària est endèmiga, s’arriscu de tumore dèvidu a su DDT si podet fagher segundàriu a petus de su minimonzu de s’inchirinu elevadu de mortalidade dèvidu a sa malària. In su barigare de su 2006, s’Organizadura Mundiale de sa Salude (OMS) at decraradu chi su DDT, si est impreadu in manera curreta, non diat cunzugher arriscos pro sa salude umana e chi su pestitzida diat dever cumparrer a faca de sas tzintzuleras e de sos meighinales comente istrumentu de pelea contra a sa malària.
SNCF

Sa SNCF (Société Nationale des Chemins de Fer Français) est s’entidade pùbriga chi zestionat su trasportu ferruviàriu in Frantza.

Sa forma zurìdiga de sa SNCF est sa de un’organismu pùbrigu de creze industriale e cumertziale (EPIC), chi a s’abarru possuit partetzipaduras majoritàrias o totales in sas sotziedades de deretu privadu reunidas in su grupu SNCF, chi s’amparu de s’Istadu est pratigadu dae sa Deretura zenerale de sas infra-istruturas, de sos trasportos e de su mare de su Ministèriu de s’ecolozia, de s’isvilupu duràbile e de s’enerzia. Sa sea sotziale de sa SNCF s’agatat in Parizi in rue du Commandant René Mouchotte, in su de 14 distritos.

S’EPIC, ch’impreat unas 160.000 pessones (datu de su cumintzu de su 2.010) pro unu ballùmene de bentas de 17.800 milliones de euros (2.009), isvilupat un’atividade dupra: - impresa ferruviària chi s’òcupat de s’aprofetamentu cumertziale de sos servìtzios de trasportu ferruviàriu de biazadores e mercantzias, a tràmunu de 4.500 milliones de euros de allogu abonados à RFF; - aprofetamentu e mantenimentu, a contu de su RFF, de sa retza nassionale de sos caminos de ferru frantzesos (a mèdiu de una cumbentura de zestione).
Dominique Fernandez

**Dominique Fernandez**, nàschidu su 25 de austu de 929 in Neuilly-sur-Seine, est un’iscritore, romanzeri, issazista e grandu biazadore frantzesu, membru de s’Acadèmia frantzesa. 

Est fizu de Ramon Fernandez, dipromàtigu de orìzine messigana, cullaboratzionista, a su cale l’at dedigadu in su 2009 unu libru, “Ramon”, e de Liliane Chomette, normaliana, nàschida in Saint Anthème (Puy de Dôme) s’1 de abrile de 1901, professora de matèrias literàrias.

Dischente de s’Iscola normale arta, agrustadu de italianu in su 1.955, Dominique Fernandez devenit in su 1957 professore in s’Istitutu frantzesu de Nàpules. In su 1968, presentat sa dissertadura sua subra de “Su disintzertu de Pavese” e devenit dutore in matèrias literàrias. Posteriormente, est numenalizadu professore de italianu in s’universidade de s’Arta Bretanna in Rennes.

Partzit su tempus suo intre su traballu suo de imparadore, s’iscritura de sos libros suos e su redatamentu de sos artìgulos suos pro “La Quinzaine littéraire”, “L’Express”, sa rebista isvìtzera de arte e curtura “Artpassions” o “Le Nouvel Observateur”. Retzit su Prèmiu Medici in 1.974 pro “Porporinu o sos mistèrios de Nàpules", contu de unu castradu in s’Itàlia de su de XVIII sègulos. In su 1982, su romanzu suo basadu in sa bida de Pasolini, “In sa manu de s’ànghelu”, est galardonadu cun su Prèmiu Goncourt.

A sos 77 annos, Dominique Fernandez est istadu elèghidu in s’Acadèmia frantzesa s’8 de martzu de 2.007, in sa sea dassada iscaitza dae s’òbitu de Jean Bernard su professore, e retzidu suta de sa Cùpula su 13 de nadale de 2.007 dae Pierre-Jean Remy. 

Est s’imbentore de sa “sigobiogafia”. Grandu biazadore, ispetzialista de s’arte baroca e de sa curtura italiana, Dominique Fernandez at batidu dae sos numerosos suos biazos a Itàlia, Boèmia, Portugallu, Rùssia, Sìria, Brasile o Bolìvia contos illustrados dae Ferrante Ferranti su fotògrafu, cumpanzu suo pro bìndighi annos.

Non faghet mistèriu de s’omosessualidade sua, revelada a su pùbrigu a s’ora de sa pubrigadura de “Porporinu o sos Mistèrios de Nàpules”, in su 1975, e a pitzos de sa cale at iscritu in particulare in s’òbera sua “S’isteddu in colore de rosa” (1978). In su 1999, leat sa defesa de su PACS. Decrarende-si comente “su primu acadèmigu abertamente omo”, at fatu figurare a Ganimede in su pomu de s’ispada sua. 

Est istadu cojuadu dae su 1961 a su 1971 cun Diane de Margerie, dae sa cale at tentu unu fizu, Ramon Fernandez (naradu che zaju suo) e una fiza, Laetitia.
Dominique Fernandez at bìvidu in un’istatzu gadduresu a sos cumintzos de s’abentura turìstiga manna de sa Costera Ismerarda.
Calendàriu Giulianu

Su **Calendariu Giulianu** est unu calendàriu chi fit istadu introdottu in 46 a.C. (708 AUC) dae Giulio Cesare, dae ue leat su numene, in sostitutzione de su Calendàriu Romanu.  Intradu in vigore in su 45 a.C. (709 AUC). Fit istadu su calendariu utilizadu in guasi tota s'Europa primu de esse' sostituidu dae su Calendàriu Gregorianu.
Calendàriu gregorianu

Su **calendàriu gregorianu**, chiamadu finas *calendàriu cristianu*, est su calendàriu chi est istadu reconnottu e atzetadu a livellu internatzionale comente calendàriu tzivile.

Su calendàriu gregorianu est istadu istituidu dae Papa Gregòriu XIII (dae innoi su nùmene) su 4 de santugaine de su 1582. Oe est ufitziale in belle totu sos Paisos de su mundu.
Estate (cantone)

**Estate** (in sardu: istìu) est una cantone italiana iscritta in su 1960 dae Bruno Martino cun sas peraulas de Bruno Brighetti. Custa cantone aiad appidu unu sucesso limitadu in Italia, ma in sos annos, est diventadu unu jazz standard massimu poi de sa interpretatzione de João Gilberto.

A sa musica sun istados abinados sas peraulas in inglesu de duos autores su primu cun su titulu "Estate" dae Joel E. Siegel e-i s'atteru intitolada "In Summer" dae Jon Hendricks.

## Varios interpretes
In italianu l'ana interpretada Mina, Joao Gilberto, Mia Martini, Ornella Vanoni, Vinicio Capossela, La Crus, Irene Grandi, Andrea Bocelli e ultimamente Sergio Cammariere. Estate est diventadu unu standard chi ana eseguidu diversos jazzistas comente Joe Diorio, Chet Baker, Toots Thielemans, Mike Stern e Michel Petrucciani.

## Aggantzos dae fora
*"Estate" on michaelsattler.com
Liornu

Liornu est una comuna italiana de 156.582 abitadores, cabitale de sa provìntzia tuscana a su matessi nùmene. 

Sa de tres leadas de sa rezione pro pobuladura a pustis de Frorèntzia e Pradu, sa de chimbe de s’Itàlia Tzentrale e sa de bintibator de s’Itàlia, istranzat a sa sola belle sa metade de sos abitadores de sa provìntzia sua pròpia; cun sas comunas probianas de Pisa e Collesalvetti, in prus de custu, custìtuit unu cùcuru de su gasi naradu “triàngulu industriale”, chi sa pobuladura grobale totalizat addae de 260.000 abitadores.

Est postu a longu de sa costera de su Mare Tirrènigu e est unu de sos portos italianos prus importantes, siat de transitadorzu cumertziale siat turìstigu, gasi etotu che unu tzentru industriale de sinnìfigu nassionale. 

Intre totu sas leadas tuscanas est abaliada avesarmente comente sa prus moderna, mancari in su territòriu suo s’agatatent diferentes testimonias istòrigas, artìstigas e architetònigas subrabìvidas a sos bombardamentos massivos de sa segunda gherra mundiale. Sa bidda, chi s’est isvilupada in manera cussideràbile dae sa segunda metade de su de XVI sègulos a boluntade de sos Medicis a sa prima e de sos Lorenas in fatu, fiat istada unu portu francu importante frechentadu dae numerosos mercaderis istranzos, sea de cunsolados e cumpanzias de navegadura. Custu aiat cuntribuìtu a afirmare, zai dae s’agabu de su millichimbighentos, sos caràteres de bidda murtiètniga e murticurturale pro esselèntzia, de sos cales, casu azomài ùnigu in Itàlia, subrabivint istigas importantes comente crèsias e campusantos nassionales, palatzos, billas e òperas de utilidade pùbriga ligadas in manera indissotziàbile a sos nùmenes de sas comunidades istranzas importantes chi aiant frechentadu su portu francu finas a sa segunda metade de su milliotughentos. Custa bogassione internassionale nch’aiat zutu a identifigare sa bidda comente Leghorn in su Rennu Aunidu e in sos IAA, Livourne in Frantza, Liorna in Ispanna, eac., in modu assimizadore a sas cabitales de istadu prus importantes de s’èpoga. 

Intre su de XIX sègulos e sos primos annos de su millinoeghentos, parallelamente a s’incaminamentu de su protzessu de industrializadura, Liornu fiat istadu finas unu destinu turìstigu de sinnìfigu internassionale pro sa presèntzia de barneadorzos e tratadorzos termales fontomados, chi aiant zutu sa bidda a retzire s’aproerzu de Montecatini in s’oru de mare.

Sa bidda est famada pro su Santuàriu de Montenero, chi zughet su nùmene de Nostra Sennora de sas Gràssias patrona de sa Tuscana, gasi etotu che pro aer dadu sa nàschida a pessonalidades prestizosas che Amedeo Modigliani, Pietro Mascagni, Giovanni Fattori, Carlo Azeglio Ciampi e medas àteros. 
Liornu est sa sea de s’Acadèmia Navale, de su cuarteri zenerale de sa Brigada de pararutistas “Folgore” e de su Grupu de interventu ispetziale; in prus de custu, est una de sas 15 dereturas marìtimas in sas cales est partzidu s’iscaru italianu.

Sa bidda est unu de sos portos printzipales pro sas relassiones cun sa Sardinna.
1960

S'annu **1960** (MCMXLX in nùmeros romanos) est un annu incomintzadu in chenàbura segundu su calendàriu gregorianu.
1950

S'annu **1950** (MCML in nùmeros romanos) est un annu incomintzadu domìniga segundu su calendàriu gregorianu.
1913

S'annu **1913** (MCMXIII in nùmeros romanos) est un annu incomintzadu in giòia a segunda de su calendàriu gregorianu.
Fardeta

Sa fardeta est s’indumenta prus sintzilla chi bi podat esser pro cuguzare sa carena e pro custu est istada impreada, suta de formas bariadas, zai dae s’antigòriu. Tenet sa forma de unu tubu o de unu conu, prèndida a inghìriu de su chintu, e cuguzat sas ancas in manera totale o partiale. B’at paritzos modellos de fardetas, dae sos prus sintzillos, custituìdos dae una pannamenta ùniga aunida, dae unu drapu sintzillu, a sos prus particulares, cun formas orizinales logradas a mèdiu de cosiduras, ifertzas, pìnnigas, alamaramentos. Sa longària est un’elementu chi bàriat meda meda e nche podet sizire cale si siat livellu de s’anca: podet arribare petzi a sa cossa, a su ghenugru, a sos burtzeddos, presentende in custu casu abertas pro permiter una fazilidade de moimentu prus manna, o lingher foras male su solu, caraterizende-si pro sa presèntzia de unu trisinzu.

Sas castas de pannamenta impreadas sunt intre sas prus bariadas: biscosa, zersei, zins, eac. Pro s’istajone istiale, s’ant a isseberare fardetas de istofa lizera a beru, chi permitent de faghet respirare sas ancas e, in su matessi tempus, de las “cuguzare”. A su contràriu, pro s’ierru esistint fardetas in pannamenta de tertziupelu, meda caentes pro protegher sas ancas dae su fritu chi, cumbinadas cun botas, permitent de no tenner sos pantalones e sas ancas infustas.
Sligo

**Sligo** est una tzitadina de s'Irlanda de su Nord e ada una populatzione de 19.452 abitantes a su 2011.
Grifone

Su grifone est unu dispositivu de reguladura de su frussu de matèrias lìchidas o aeriformes installadu in s’istremidade (duncas reguladura de sos frussos essende) o in sa mesania (duncas reguladura de su frussu colende) de una cunduta, de una tuberia o de unu reservadorzu. In su primu e in su de tres casos si faeddat prus propiamente de grifone, in su de duos de bàrvula.

Si distinghet intre grifoneria idrosanidària, normarmente agabada a mèdiu de barnitzadura o protzessos garvànigos, e grifoneria groga o crua, che sos grifones pro su cumbustìbile o aparitzaduras mecànigas.
1054

S'annu **1054** (in numeros romanos:**MLIV**) est comintzadu in sàpadu secundu su Calendariu Giulianu.

## Eventos
* 16 de triùlas – Su cardinale Umberto de Silvacandida, in rappresentantzia de su paba Leone IX, e Micheli I Cerulario, Patriarca de Constantinopoli, si sunt iscomunicados s'unu cun s'àteru. Pro medas istòricos custu est istadu s'urtimu passu prima de su Grande Scisma tra sas chejas cattòliga e i cussa ortodossa. In 1965, sas iscomùnigas sun istadas annuddadas dae su paba Paolo VI e su patriarca Athenagoras, in occasione de su Conciliu Vaticano Segundu.
1965

S'annu **1965** (MCMXLXV in nùmeros romanos) est un annu incomintzadu in chenàbura segundu su calendàriu gregorianu.
Avertu de recuida

S’avertu de recuida est unu cumandu impostu avesarmente dae sas autoridades nassionales e/o militares a totu sos tziviles e a totu sos chi non tenent unu permissu determinadu redassadu dae sas autoridades, chi cunsistit in s’obrigadura de abarrare in sos bividorzos suos pròpios in tempus de sas oras de note, istudende onzi casta de lughe si est pretzisu.

S’avertu de recuida s’àprigat cando cumparent probremas de òrdine pùbrigu tales chi faghent difìzile, dae bandas de sas autoridades, sa proteghidura de logalidades determinadas, o cando sa pobuladura tzivile podet esser posta in perìgulu, pro narrer, dae assiones de gherra de s’inimigu. Casu s’arrischent bombardamentos abiàtigos, in tempus de s’avertu de recuida est proibidu a alluer cale si siat lughe, in manera a dificurtare s’identifigadura de sa posissione de una leada.

A pustis de s’ora de intrada in fortza de s’avertu de recuida, sos tziviles e sos chi non tenent unu permissu si devent retirare a sos bividorzos issoro. In su casu de trasgressura, s’àprigant penalidades cunforme a sas normas militares e tziviles. Cando passat s’avertu de recuida, totu torrat a sa normalidade.

In su suspu de sos zòvanos, su tèrmine “avertu de recuida” s’impreat pro inditare s’ora de ghirada a domo, imposta a s’avesu dae sos babos o dae sos amparadores.
Antoneddu Cucureddu

Antoneddu Cucureddu (S’Alighera, 04/10/1.949) est un’acussadore sardu de fùbalu e zogadore antigu, de posissione defendidore.

Impreadu comente brincadore (defendidore e mediucampista), aiat reveladu capatzidades bonas de atacu: su primu golu cun sa màllia de sa Juventus nche fiat crompidu contra a su Casteddu, e fiat istadu su primu de sa fiolera de 26 realizaduras in sa sèrie A durante sa carrera sua in arbunieddu – nd’aiat marcadu 39 in totale – chi l’aiant rènnidu unu de sos defendidores-mediucampistas prus prolìfigos de totu sos tempos in sa sèrie prus arta.

Cumintzat sa carrera sua fubalenca cun s’echipa de sa bidda sua; posteriormente, in s’istajone 1.966-1.967, est cuntratadu pro duos milliones de francos betzos dae sa Torres, in ue l’impreant de mediucampista. In s’istajone 1.967-1.968, si tràmudat a ue su Bressa in sa sèrie A, sena marcare puntos. In su 1.969, sa Juventus lu  cuntratat dae su Bressa pro batorghentos milliones de francos betzos. 

Su golu prus importante de sa carrera sua l’aiat marcadu su 20 de maju de 1.973, in tempus de s’ùrtima zorronada de su campionadu 1.972-1.973: in s’ìnteri chi su Milan, ch’in sa crassifigadura teniat unu puntu prus che sa Juventus, perdiat 5-3 in Berona, sa Juventus resessiat a refagher s’incuimentu initziale in su terrinu de sa Roma, a sa prima agualende peri Altafini e posca binchende 2-1 a tres minutos dae s’agabu, cun unu tiru dae foras de arzola de Cucureddu. Custa bintòria aiat permìtidu a sa Juventus de bincher su de 15 iscudetes suos.

Cucureddu aiat zogadu finas a 12 istajones cun sa camiseta de sa Juventus e, in su campionadu 1.981-1.982, si fiat tramudadu a ue sa Frorentziana, in ue aiat cuncruìdu sa carrera sua in sa sèrie A pro neghe de diferentes lesiadas in s’ischina. In su 1.984-1.985, aiat terminadu sa carrera sua de fubaleri cun su Noara in sa sèrie C2.
Fiant istadas 13 in totale sas acudidas de Cucureddu a s’internassionale (sa prima fiat istada in su 1.975), totus in s’èpoga de Bearzot: intre custas, sunt incrùdidas sas chimbe partidas disputadas in su campionadu de su mundu de 1.978 in Arzentina. S’ùrtimu addòviu de Cucureddu in s’internassionale remontat a su nadale de 1.978 contra a s’Ispanna.

Categoria: Fubaleris
Cartamenteria

Una cartamenteria est un’installadura industriale in ue si produit cartamenta, avesarmente a iscala lada, duncas a mèdiu de s’impreu de cadenas de montazu; si sunt isvilupadas a pustis de s’industrializadura europea manna de su 1.870, peroe particularmente a pustis de sa segunda gherra mundiale.

Sa produidura de cartamenta s’isvilupat in diferentes fases, dae sas matèrias primas a s’insambramentu finas a su remunimentu in matèrias agabadas. Pro su chi pertocat s’insambramentu, est formadu dae una cadena de montazu, cumposta a bia sua dae una filera de carritos trasportadores a ue si càrrigant sos cumponidores pro s’insambramentu; duncas, b’at una moida e un’agabu, in ue su produtu est imballadu opportunamente e tramudadu a su departamentu de matèrias agabadas. Totu s’operadura de montazu de su produtu netzèssitat de unu pessonale a longu de sa cadena, mediamente de 30 pessones.

Peri custu protzedimentu, si produit su prus de sa cartamenta comuna, francu su nitzu minore e sas catolas anatòmigas, chi sighint critèrios de cosidura e insambramentu a manu.
1685

S'annu **1685** (MDCLXXXV in nùmeros romanos) est un annu incomintzadu in lunis segundu su calendàriu gregorianu.
1982

S'annu **1982** (MCMLXXXII in nùmeros romanos) est un annu incomintzadu chenàbura a segunda de su calendàriu gregorianu.
1492

S'annu **1492** (MCDXCII in nùmeros romanos) est un annu incomintzadu in domìniga segundu su calendàriu gregorianu.

## Eventos
* 12 de santuaine – S'ispeditzione de Cristoforo Colombo fit arrivada cun sos tres navìos in sos Caraibi in s'insula de Guanahani.
Marròcula

Sa marròcula (o bardùfula) est unu zoghete, avesarmente fatu de linna tosta, a forma de conu cun una punta de ferru in un’istremidade. 

Sa marròcula fiat unu zoghete ispainadu intre sos gregos e sos romanos: est numenada, pro isempru, dae Callìmagu, e finas Catone, su tzensuradore romanu cunnotu, la cussizaiat de colatempus pro sos pitzinnos chi, a parrer suo, diant aer dèvidu evitare sas manzìngulas intames. 

Sos romanos la naraiant “turbo” e su zogu a sos tempos fiat particulare: paret chi si disinnaret in su solu unu tzìrculu mannu partzidu in deghe setore numerales, chi a onzi unu li currespondiat unu puntuamentu. Sa finalidade de su zogu fiat sa de fagher rodeare sa marròcula in su tzentru, sizende in custa manera su puntuamentu prus artu. 

A inghìriu de su de XIV sègulos, b’at s’ispainadura prus manna de sa marròcula, mesche in Inghirterra, in ue fiat cumbinada foras male cun tzeremònias reliziosas determinadas. Sos martis de agoa s’amaniaiant curreras de marròculas a longu de sas carreras de sas bigarias e, addaghi una marròcula tzelaiat de furriare, la remuniant finas a s’annu sighidore. 

Sas marròculas fiant ispainadas finas intre sos ìndios de ambas Amèrigas zai meda tempus in antis de s’arribada de Culumbu. Sos Inuit, una pobuladura de su nordu, chircaiant de fagher fagher a sas marròculas una furriada cumpreta de sos bividorzos issoro, mescamente in ierru. 

Particularmente in Zapone, est ispainada sa produidura artesanale de custu zoghete. Medas artesanos de custu paìsu ischint creare marròculas “illieradoras”, est a narrer chi nd’allìberant àteras prus minoras in tempus de sa furriada issoro. 

In su Borneu e in sa Noa Ghinea, a pustis de sa semenadura, sos massarzos faghent furriare sas marròculas pro istimulare sa crèschida de sas brossas.
Tinteri

Su tinteri (paraula intrada cun probabilidade a sa limba sarda peri s’ispannolu “tintero”) est unu retzipiente minore, fitianu de bidru, portzellana, prata, latone o pertru.

Postu a curtzu de sa pessone chi devet iscrier, cuntenet sa tinta impreada pro s’iscritura a mèdiu de su càlamu o cun pinna rapresentada dae una pertighedda puntzitada o dae un’istremidade de una pinna de un’ae o de una temperedda infilada a una pertighedda. 

Su tinteri servit finas pro cuntenner sa tinta utilizada pro prenare sas pinnas istilogràfigas.

Sa tinta cuntènnida in su tinteri est unu lìchidu coloradu (fitianu nieddu) cun diferentes pigmentos che tintieddu, ranos bezetales, minerales bariados, cun su cale si trassant sos sinnos ideogràfigos o sillàbigos in superfìtzies sùtiles, in colore craru o arbu, che sos pabellos, su pabiru o su bargaminu. 

Unu tinteri tenet fitianu unu cavacu pro evitare s’ispaporadura, s’essida intzidentale o s’isponidura etzessiva a s’àera de sa tinta.
Proina

Sa **proina** est sa pretzipitadura atmosfèriga prus comuna e si format cando gùtios separados de aba falant a su solu dae sas nues. Su còdighe suo METAR est RA. Sa proina zogat unu rolu importante a beru in su tzicru de s’aba, in ue su lìchidu ch’ispàporat dae sos otzèanos in forma de papore si cundensat in sas nues e falat torra a su solu, a pustis torrat a sos otzèanos peri sas tizas suterraneas, sos traìnos e sos rios e repitet su tzicru. In cussa manera, si rennet disponìbile a sa bio-isfera permitende s’isvilupu de sa frora e de sa fauna e s’abilitabilidade a sos èsseres umanos.
Ulysses Grant

**Ulysses S. Grant**, nàschidu **Hiram Ulysses Grant**; (Point Pleasant, 27 de abrile 1822 -  Wilton 23 de trèulas 1885) fiat istadu su de 18 presidentes de sos Istados Aunidos (1869-1877) a pustis su rolu suo meda esitosu de zenerale in sa segunda metade de sa gherra tzivile. Suta de Grant, s’Armada de s’Unione aiat derrotadu s’Armada Cunfederada; sa gherra, e sa setzessura, fiant agabadas cun sa rènnida de s’armada de Robert E. Lee in Appomattox. Comente presidente, aiat ghiadu sos Repubriganos Raighinales in s’isfortzu issoro de eliminare totu sas istigas de su nassionalismu cunfederadu e de s’iscravitùdine. Bulluzadu dae sa biolèntzia incuntrollada in su suddu e disizende protegher sos nassionales afro-ameriganos, Grant su presidente aiat destruìdu su Ku Klux Klan in su 1871.
Camina-e-faedda

Unu **camina-e-faedda**, a narrer prus propiamente “emissore-retzidore pramale” (evitare s’ingresismu “walkie-talkie”), est una ràdiu emissora-retzidora bidereturale portàbile chi podet esser bardada in una manu.

Sas caraterìstigas suas tìpigas cunsistent in su teninzu de unu canale de comunicadura mesucumpartzidu e puntu-murtipuntu: una ùniga ràdiu podet trasmiter in unu mamentu determinadu, peroe prus ràdios podent intender sa missada. S’emissura cumintzat incarchende su butone “push-to-talk”, fitianu abreviadu cun s’acrònimu PTT (modu mesucumpartzidu). 

Sos sistemas prus evoluìdos tenent sa capatzitade de selessionare una banda de transmissura (canale) in intro de una gama de balores posìbiles.

Unu camina-e-faedda assimizat in manera baga a unu telèfonu, a s’avesu est prus mannu chi unu telemòbile, cun un’antenna chi nch’essit dae susu. Cando chi su telèfonu tenet un’artufaeddadore chi podet esser intesu dae una pessone ebia, s’artufaeddadore de unu camina-e-faedda tenet unu ballùmene prus artu e podet esser intesu dae prus pessones in sas probianias.

Sos pramales podent esser impreados pro comunicare intre issos, cun istassiones firmas o montadas in mèdios de trasportu.
1971

S'annu **1971** (MCMLXXI in nùmeros romanos) est un annu incomintzadu chenàbura a segunda de su calendàriu gregorianu.

## Naschidos
* Carla Gugino
* Ghil'ad Zuckermann
Karlovac

**Karlovac** est una bidda croata de 59.395 abitadores, cabitale de su contadu numenale. 

S’agatat in sa Croàtzia tzentrale, 56 km. a su suddu-uestu de Tzagàbria e 130 km. a su nordu-estu de Rijeka. Est ubigadu in su paris pannònigu, a curtzu de sas Arpes Dinàrigas, est pretzisamente dae Karlovac chi cumintzat a si pesare sa parte montaresa chirru a su Mesuterranu.  

Abarrat in su rugradorzu de biazadorzos importantes caminales e ferruviàrios chi dae Tzagàbria andant in sa deretura de Rijeka e Ispàlatu. 

In prus de possuer numerosos parcos e meda birdura, Karlovac tenet sa particularidade de esser rugradu dae bator rios – Korana, Kupa, Dobra i Mreznica – i pro custa resone est cunnotu comente sa bidda de sos bator rios.

In su tzensimentu de 2001, sa munitzipalidade contaiat unu 85,86 % de croatos e unu 8,55 % de serbos.
Farche e marteddu

Sa **farche e marteddu** (☭) est unu sìmbulu de su movimentu operaju. Pro primu fit sìmbulu de sas organizatziones siat sotzialistas, siat comunistas; dae su sèculu XX est diventadu su marcu prus connotu de su comunismu.

## Sìmbulos
 Ja dae s'edade de mesu su marteddu, a s'ispissu assotziadu chin àteros trastes, rapresentaiat sos marcos de sos grèmios artisanales. Sas organizatziones proletàrias de s'Europa otzidentale ant isseperadu su marteddu comente sìmbulu issoro dae metade de su sèculu XIX. A in antis de sa rivolutzione russa su marteddu fit ja unu sìmbulu de sa classe operaja riconnotu in intro de su movimentu revolutzionàriu. 

Sa farche imbetze fit fitiana in sos marcos de biddas e tzitades ligadas a sa massaria.

Custos duos trastes sunt istados isseperados comente sìmbulos de su pòpulu travalladore e rapresentant s'unidade de sos travalladores agrìculos e industriales. Est istadu Lenin chi at detzisu de los unire e su sutzessu suo si at àpidu a pustis de sa rivolutzione bolscevica. 

## Impreu
Sa farche e marteddu fit presente in sa bandera de s'Unione Soviètica e in paritzas banderas de sas Repùblicas chi nde faghiant parte e in sa de àteros istados comunistas o sotzialistas mancari si pro pagu tempus, che a cussa de s'Albania in su 1944. Oje non b'at istadu perunu chi mantenet farche e marteddu in s'istendarde suo, est imbetze usadu dae unu muntone de partidos e sòtzios comunistas in totu su mundu.
1431

S'annu **1431** (MCDXXXI in nùmeros romanos) est un annu incomintzadu in lunis segundu su calendàriu gregorianu.
Giulio Einaudi Editore

La **Giulio Einaudi Editore** est una de sas pius importantes casas editrices italianas.
Fit istada fundada a Torino su 15 de santandria de su 1933 dae Giulio Einaudi, fizu de i cussu chi poi est diventadu presidente della repubblica italiana Luigi Einaudi.
Montes de Mola

Sos **Montes de Mola** (**Monti di Mola** in gadduresu) sunt una regione de sa costera gadduresa. Custa zona est connota in italianu e in totu su mundu chin su nùmene turìsticu de **Costa Smeralda**, imbentadu dae s'architetu Luigi Vietti.

Sa penìsula, parte de su territòriu de su comunu de Altzaghena, s'isvilupat in 55 chilòmetros de costera rocosa chin calas, renas e isuleddas. Fit belle totu ispopulada fintzas a sa nàschida, in su 1962, de su Cunsòrtziu Costa Smeralda pro more de su prìntzipe Karim Aga Khan.

Su bidditzolu prus mannu de sos Montes de Mola est Portu Chervu in uve bi sunt totus sos servìtzios e sas zonas cummertzales. Chin Portu Chervu naschit fintzas un'istile architetònicu novu cramadu Istile Mediterràneu, diventadu pois nòdidu, chi volùmenes simpres e colores craros; sìmbulu de su bidditzolu est sa creja de Stella Maris, fraicada in sos annos '70.
Istancu

S’**istancu** o **istangu** est una butega, in zenerale de dimensiones minores, nàschida pro cuntrollare sa bèndida de produtos de fumu ozetu de sos monopòlios de s’Istadu de sa Repùbriga Italiana.

Atuarmente, est possìbile a comporare medas artìgulos, comente tabacos, sale de coghina, balores bullados, cuntrassinnos telemàtigos (in antis fiant sos bullos fisgales), recàrrigas telefònigas, materiale de ufìssiu e, reghentemente, s’impreant finas de retzidorzos. 

Gràssias a sa retza informàtiga de Lottomatica e de àteros cuntzessionàrios comente SISAL, sunt dispensados a sos tzitadinos servìtzios comente su pagamentu de sa binneta de s’automòbile, sa fatura telefòniga, de s’aba, de sa lughe, de s’eletritzitade, s’impòsitu subra de sos refudos, sa cuota RAI , machìtzias, eac.

A s’agabu de su milliotughentos, fiat istada cunfiada a sos istancos sa bèndida de sa chinina de s’Istadu pro orizare s’ispainadura de sa malària. Sa prerogativa narada fiat sodigada finas a pustis de su segundu pustigherra.
1837

S'annu **1837** (MDCCCXXXVII in nùmeros romanos) est un annu incomintzadu domìniga segundu su calendàriu gregorianu.
1970

S'annu **1970** (MCMLXX in nùmeros romanos) est un annu incomintzadu giòia a segunda de su calendàriu gregorianu.
Terremoto de Lisbona

Su **Terremoto de Lisbona** s'est verificadu in Lisbona in Portogallo su 1mu de santandria de su 1755 a sa 09:40 de manzanu.
1847

S'annu **1847** (MDCCCXLVII in nùmeros romanos) est un annu incomintzadu chenàbura segundu su calendàriu gregorianu.
1975

S'annu **1975** (MCMLXXV in nùmeros romanos) est un annu incomintzadu mèrcuris a segunda de su calendàriu gregorianu.

## Fattos
* Creatzione de su Fondo Ambiente Italiano
Marrulleri

Su marrulleri est un’elementu de pedra, tzimentu o pràstiga, de forma bariàvile (tzilìndriga, parallelepìpeda, truncocòniga), cullocadu in s’oru de una carrera pro nd’alindare sa caminera. Sa finalidade sua est a sinzolare e protegher fraigos (peroe finas biadutos, cofos, àrvures, mureddos), inditende-nde sa presèntzia a sos automobilistas cun s’intentu de nde sarvabardare s’incolumidade. 

Su marrulleri, si est ìntegru, si podet bider bene finas dae largu e in sas oras de note, ca est pintadu in arbu e nieddu e probidu de dispositivos torralughe.

Sos marrulleris zai s’impreaiant meda in antis de s’imbentu de sos beìculos motorizados. Intre sos fatos chi lu proant, si podet amentare su sonetu fontomadu de Carlo Porta de 1.814, “Paracar che scappee de Lombardia”, in ue sos militares frantzesos retziant s’aproerzu de “marrulleris” pro un’analozia intre sa forma de sos marrulleris e sa de sos sumbreris figurosos issoro. 

Intre sas òperas de su Museu in s’àera lìbera Bilotti, ammanitzadu in sas carreras de Cusèntzia, b’at iscurturas de Pietro Consagra chi su tìtulu est “Sos Marrulleris”.
Parafrinas

Su parafrinas de un’aparèchiu, un’automòbile, unu postale, una moto o unu trambiu est s’imbentanadura de antis de sa cabina de istare. Sos parafrinas modernos sunt realizados zenerarmente cun bidru laminadu, o siat formadu dae duas tellas de bidru e dae unu pizu de pràstiga intermèdiu, e sunt afirmados in manera perimetrale a sa carrosseria a mèdiu de impachetaduras e colladores. 

Sos parafrinas de sas motos sunt custituìdos a s’avesu dae pràstiga acrìliga. Comente narat su nùmene, sa funtzione sua printzipale est a protegher su ghiadore dae su bentu, est a narrer dae s’impatu de s’àera cun su beìculu in moimentu. 

Su parafrinas tenet sa funtzione de protegher mescamente sos ocupadores de su beìculu dae s’addobada de s’àera in tempus de sa martza, dae sas temperaduras isternas e dae partes boladoras che prùere, babautzos e crastos, in prus de esser unu cumponidore integradore de sa carrosseria e a dispensare un’istrutura abiodinàmiga. Addae de custu, podet esser aprigadu unu pizu UT pro apantallare sa lughe urtratanada dannarza.
Pan Am World Airways

**Pan American World Airways**, abreviada comunamente in **Pan Am**, fiat istadu su trasportadore abiàtigu printzipale e prus mannu de sos Istados Aunidos dae su 1927 finas a su faddimentu suo de su 4 de nadale de 1991. 

Fundada in su 1927 comente servìtziu programmadu de passizeri e curreu chi operaiat intre Key West, Frorida, e S’Abana, Cuba, sa cumpanzia fiat devènnida una de importu, acreditada de medas innoaduras chi aiant formadu s’indùstria abiàtiga internassionale, incrùdidu s’impreu ispainadu de zetos, jumbos e sistemas de reservadura informatizados.  Fiat istada finas unu de sos membros fundadores de s’Assòtziu Internassionale de Trasportu Abiàtigu (AITA), s’assòtziu industriale grobale de sas cumpanzias abiàtigas. Identifigada dae su logo suo cun unu grobu biaìtu, dae sa paraula “clipper” (aparèchiu mannu pro bolos transotzeànigos) in sos nùmenes de sos bolarzos e in sos sinzales de mutida, e dae sos bonetes arbos de sos pilotos suos, sa cumpanzia fiat istada un’icona curturale de su de 20 sègulos. 

In un’èpoga dominada dae trasportadores de bandera chi fiant possèdidos dae sos gubernos in manera totale o majoritària, fiat finas sa cumpanzia de bandera no ufissiale de sos IAA. In tempus de su prus de s’era sua, sa base operativa de Pan Am fiat istadu su Worldport, situadu in s’abioportu John F. Kennedy de New York.
Kevin Costner

**Kevin Michael Costner** (Lynwood, California 18 January, 1955), est un'atore, regista, produtore tzinematogràficu e sonadore istadunidensu.

Est connotu prus che totu pro pellìculas comente *Fandango*, *Silverado*, *The Untouchables, No Way Out, Dances with Wolves, Robin Hood: Prince of Thieves* e àteros*.*

S'atore est fintzas ativista pro s'amparu de s'ambiente.

## Riferimentos
Rìmini

**Rìmini** (*Rèmin*, *Rémni* o *Rémne* in romannolu, *Ariminum* in latinu) est una comuna italiana de 146.606 abitadores, cabitale de sa provìntzia a su matessi nùmene in Emìlia-Romanna. 

Sa provìntzia fiat istada istituìda in su 1992, disagrustende-nde su territòriu dae sa provìntzia de Forilì de tando; petzi in s’abrile de 1995 at cumintzadu a esser operativa efetivamente, cun s’ativadura de sa Prefetura e s’eleghidura de su primu cussizu provintziale. Sa comuna de Rìmini incruiat aguarmente sos territòrios de sa comuna atuale de Riccione (finas a su 1922) e sa de Bellaria-Igea Marina (finas a su 1956), chi a dies de oe sunt comunas autònomas. 

Rìmini est sa leada printzipale e prus pobulada de s’iscaru romannolu e sa de duas tzitades pro nùmeru de abitadores (a pustis de Rabenna) de totu sa Romanna. Abarradorzu istiale de numenada internassionale, s’isterrit pro 15 km. a longu de sa costera de su mare Adriàtigu, cun hoteles, istabilimentos de note, echipamentos barneales e installaduras isportivas. S’isvilupu de su turismu, incaminadu in su 1843 cun sa fundadura de su Barneadorzu Bagni, si fiat afirmadu in manera definitiva in su sègulu posteriore, perdende sa cunnotadura orizinale aristocràtiga e mundana e mudende-si in unu fenòmenu massivu. 

## Istòria
Belle gasi, Rìmini no est petzi unu logu de bagàntzias de s’iscaru romannolu, si nono finas una tzitade de livellu istòrigu curturale bastante elevadu (mancari custu aspetu siat avesarmente dassadu in sa segunda fila a petus de su prus famadu de cabitale de sa bida notenca e mundana).    

Colònia fundada dae sos Romanos in su 268 in antis de Cristos, pro totu su tempus de sa dominadura issoro est istada unu nudu fundamentale de comunicadura intre su nordu e su suddu de su continente, e in su solu suo sos imperadores romanos aiant fraigadu monumentos che s’Arcu de Austu, su Ponte de Tibèriu e s’Anfiteatru, cando ch’in tempus de su primu Renaschimentu, suta de sos Malatestas, sa corte sua est istada una de sas prus bias de s’èpoga, istranzende artistas de sa pesadura de Leon Battista Alberti, Piero della Francesca, Roberto Valturio, Matteo de’ Pasti, e produende òperas che su Tèmpiu Malatestianu. In su milliotughentos, in prus de custu,  est istada una de sas tzitades prus ativas dae su puntu de bista rebolussionàriu, istranzende medas de sos moimentos cun sa finalidade de s’unifigadura, cando ch’in tempus de sa segunda gherra mundiale sa tzitade fiat istada logu de acontèssida de tzocos tostos e bombardamentos àspidos, gasi etotu che de una resistèntzia orgullosa partisana, chi l’aiat fatu lograre s’ondra de una medalla de oro pro sa balentia tzivile.   

Favorizadu dae sa posissione zeogràfiga e dae sas istruturas de retzida, Rìmini s’est afirmadu comente unu de sos agrustadorzos feriales e cungressales de Europa, sea de manifestadas e cumbènios de sinnìfigu mannu.
Death Note

***Death Note*** (デスノート , Desu Nōto) est unu manga chi Tsugumi Ōba b'at tentu s'idea e l'at iscrittu paris chin Takeshi Obata pro sos disinnos. In Giappone Weekly Shōnen Jump l'at prubicau dae su mese de Nadale in su 2003 a su de maju in su 2006, e a pustis colliu in 12 tankōbon. Pro cantu pertocat s'istadu italianu, su manga l'at prubicau imbetzes Planet Manga (Panini Comics) dae su mese de Sant'Andrìa in su 2006 a su de Capidanne in su 2008.

S'istoria contat de Light Yagami, unu pitzoccu de iscola superiore a primu e de s'universidade a pustis, chi aiat atzapau unu cuadernu de lumene Death Note, capassu de soprannaturales poderes, ghettau a terra dae unu shinigami (deus de sa morte) muttiu Ryuk. S'ozetu daet a chie lu impreat su podere de ch'isperdere chiesisiat, petzi ponendebi su lumen in intro in su mentras chi si bi immazinat sa cara de chie si cheret mortu. Light, chi lu timet a su cumintzu, cheret impreare su Death Note pro che bocare dae tottu sa terra sos criminales e fundare unu mundu novu inube non b'apat prus male, ma s'interventu de L, unu fentomau detective privau, li orroghinat sa trassa.

Su manga est istau unu sutzessu a libellu mundiale, tantu chi b'an fattu dae cuddu paritzas atteras operas, comente un'anime de 37 puntadas, duos romanzos e fintzas videojocos.

Su titulu orizinale giapponesu est iscrittu a carattere mauschìnu, apparende duncas ***DEATH NOTE***. Custa caratteristica peroe, foras de su Giappone, non l'at mantesa nemos in neddube, figurande semplicemente *Death Note*.
Another

**Another** (*アナザー* , Anazā) est unu romanzu horror giapponesu chi b'at tentu s'idea Yukito Ayatsuji e Kadokawa Shoten l'at prubbicau in su 29 de Santu Gabine in su 2009. Una vortada in manga l'at prubbicada Young Ace (de sa Kadokawa Shoten etottu) in intro de maju in su 2010 e de jannarju in su 2012. Su primu episodiu de sa serie anime est istau trasmissu in su mese de jannarju de su 2012. 

## Trama
In su 1972 un'istudiante populare meda de lumen Misaki ispirat pro un'intzidente in su cursu de s'annu iscolasticu. Sa classe inube attendiat sas lessiones, sa setzione 3 de sa Yomiyama Nord, abbarrat tottu abbuluzada e isseperat de sichire s'annu comente chi nudda siat mai accadiu, adderettura fachende finta chi issa non sia mai bennia a mancare lassandeli unu bancu liberu e fintzas su postu in sa die de su diploma. Sa pitzocca morta peroe, cosa ispantosa, b'est in sa foto de classe. 

In s'istajone de beranu de su 1998 unu pitzoccu de 15 annos, chi si nat Koichi Sakakibara, accudit a sa bidda de Yomiyama dae sa tzittade de Tokyo pro istare in cumpanzia chin sos jajos suos, in su mentras chi su babbu traballat in India. Attendet sas lessiones propriu in sa setzione 3, ma perdet una parica 'e chidas pro neghe de unu pneumotorace. Cando est in ricoveru, sos cumpanzos novos de classe sua li fachen visita e a pustis s'adobiat chind una misteriosa pitzocca, de lumene Mei Misaki, chi paret andande a s'obitoriu.

Una borta torrau in salude e dimissu, su pitzoccu cumintzat s'iscola fachendesi cussizare prus de carchi cosa dae tia sua: issa puru, peroe, non li narat nudda issupra su cumportamentu chi tenen sos fedales suos chin Mei, chi la trattan comente chi no esistat. Koichi est in cuffusione semper de prus e pedit prus vortas su chi est sutzedinde siat a Misaki etottu siat a sos cumpanzos, chi peroe non li torran imposta.

Sa tensione chi ja b'aiat a primu aumentat galu de prus cando una cumpanza de classe sua, Yukari Sakuragi, siche morit male istrampande dae s'iscala e acabbande impalada in sa punta de su parabba. A sa fine, che torrat a pizu chi custa morte siat petzi una de sas paritzas ligadas a sa classe 3 - 3. Edduncas Koichi e sos amicos suos Mei, Naoya Teshigawara, Tomohiko Kazami e Yuya Mochizuki chircan de isorvere su misteriu de cuss'annu malu 1972 ca dae cughe est cumintzau tottu: difattis sa morte sichit a corfere chenza piedade sa setzione 3 cando resurtat chi b'est un'istudiante in prus, ja bell'e mortu dae tempus meda, chi est sa causa primaria de tottu su chi de malu capitat in sa classe.
Calassu arrimaguantes

Unu calassu arrimaguantes (o, sintzillamente, arrimaguantes) est una bardana realizada in su tabuleri de bordu, posta in subra de su putzu de sa pedalera in un’automòbile, impreada fitianu pro bi bardare cosas bariadas. Sos ozetos remunidos prus frechentemente in un’arrimaguantes incruent sos documentos de rezistradura e asseguràntzia de su beìculu, manuales, CDs, durcarias, libros, pannutzos, cantzos de bestire e atzessòrios e zoghetes pro creaduras.

Su nùmene derivat dae sa finalidade orizinale de su calassu, est a narrer su remunimentu de guantes. In su prus de sos beìculos, su calassu arrimaguantes si serrat cun unu cunzone, prus raras bias s’impreat una crae.
Paramore

Is **Paramore** funt unu grupu musicale rock alternativu nàschidu a  Franklin, Tennessee in Istados Unidos.

## Formatzione
### Atuale
* Hayley Williams – boxi
* Taylor York – ghitarra 
* Jeremy Davis – bassu

### Ex cumponentes
*Josh Farro – ghitarra 
*John Hembree – bassu, 
*Hunter Lamb – ghitarra accumpagnamentu
*Zac Farro – bateria, percussiones 
*Jason Bynum – ghitarra accumpagnamentu

## Discografia

### Albums de istùdiu
*2005 - *All We Know Is Falling *
*2007 - *Riot!*
*2009 - *Brand New Eyes*
*2013 - *Paramore*

## Àteros progetos

## Acàpius a foras
* Giassu ufitziale